— Չորս պատերով սենյակ առանց հատակի, ասաց սըր Սեսիլը, — կամ ավելի ճիշտ հատակ կա, բայց հարյուր ֆուտ ավելի ներքև, քան պետք է լիներ: Սենյակը պատրաստված է եղել վասալների գաղտնիքները բացահայտելու համար, — բացատրեց սըր Սեսիլը: Հետո, երբ առաջին դուքս Բրուկլինի չքնաղ կինը մահացավ ժանտախտից, նրան թաքուն սիրահարված անտառապետը վշտից ցած նետվեց: Սարսափելի առասպելը ծնվեց անտառապետի մահվանից հետո, — խորհրդավոր ավելացրեց սըր Սեսիլը, — ամեն չորրորդ դուքսի կառավարման ժամանակ մի երիտասարդ է ինքնասպան լինում: Ես չորրորդն եմ վերջին ինքնասպանությունից հետո: